**Vprašanja in odgovori - Javni poziv za leto 2024 za sofinanciranje projektov nevladnih organizacij, izbranih na razpisih, sofinanciranih iz proračuna evropske unije ali urada za finančni mehanizem, evropskega združenja za prosto trgovino – EFTA**

**16. 10. 2024**

| **Zap. št.** | **Datum prejetja vprašanja** | **Vprašanje** | **Odgovor** |
| --- | --- | --- | --- |
| 1. | 8. 10. 2024 | Kateri znesek se vpiše v polje – **Znesek že odobrenih javnih sredstev za sofinanciranje projekta NVO prijavitelja** | V to polje se vpiše odobren znesek, ki ga je prijavitelj prejel iz javnih sredstev za sofinanciranje projekta (npr. če ga je prejel od drugega ministrstva). |
| 2. | 8.10.2024  | Kako se tolmači besedilo 4. TOČKE POGLAVJA »POGOJI ZA KANDIDIRANJE NA JAVNEM POZIVU«, ki se glasi:**Se projekt, za katerega se zaproša finančni prispevek, izvaja na dan oddaje prijave na javni poziv, oziroma se je pričel izvajati po objavi Javnega poziva za obdobje 2022–2024** za sofinanciranje projektov nevladnih organizacij, izbranih na razpisih, sofinanciranih iz proračuna Evropske unije ali Urada za finančni mehanizem, Evropskega združenja za prosto trgovino – EFTA (Uradni list RS, št. 132/2022 z dne 14. 10. 2022) **in se zaključi najkasneje do objave tega javnega poziva** | Besedilo 4. točke pogojev za kandidiranje se tolmači tako, da se na predmetni javni poziv lahko prijavijo:* prijavitelji, katerih projekti se izvajajo na dan oddaje prijave na javni poziv,
* prijavitelji, katerih projekti so se začeli po objavi Javnega poziva za obdobje 2022–2024 (objavljenega 14. 10. 2022) in so se že zaključili pred objavo tega javnega poziva za leto 2024.
 |
| 3. | 15.10.2024 | Ali lahko v primeru, da prijavitelj prijavi samo en projekt, zaprošeni znesek, kadar je skladen z razpisom (npr. 9. točka 4. poglavja in 5.2 poglavje razpisa) presega znesek 150.000,00 EUR? | Da, v primeru, da prijavitelj prijavi samo en projekt, lahko zaprošeni znesek preseže 150.000,00 EUR, pod pogojem, da zaprošena višina sofinanciranja ne presega omejitve 90 % lastnega finančnega prispevka, kot je določeno v razpisnih pogojih. Omejitev 150.000,00 EUR velja za posamezen projekt le v primeru, ko prijavitelj prijavi dva projekta. |
| 4 | 17.10.2024 | V obrazcu moramo ob vsoti vrednosti celotnega projekta navesti stran, kjer je ta vsota opredeljena v pogodbi s financerjem. Tu pa nastane težava na katero so nas opozorili naši člani, ker v pogodbah več programov (mi imamo dostop do nekaj primerov pogodb EACEA za program ustvarjalna Evropa, a sklepamo, da to ni edina agencija s takšno prakso) v pogodbi z financerjem tega zneska ni eksplicitno navedenega. Navedena je le višina financiranja s strani EU (total grant), ni pa vrednosti celotnega projekta. Ta znesek in znesek lastnega prispevka partnerja sta natančno navedena v Consortium Agreement med partnerji, ki ga zahteva drug del obrazca. Zanima nas torej če lahko ob oddaji kot priponko oddamo obe pogodbi z obrazložitvijo, kje so posamezni zneski navedeni, oziroma kako svetujete da v tem primeru postopamo. | Kot prilogo lahko oddate obe pogodbi z obrazložitvijo, kje so posamezni zneski navedeni. |
| 5 | 23.10.2024 | Se bodo kot pravočasne vloge upoštevale tiste, ki bodo s priporočeno poštno pošiljko oddane najkasneje 4. 11. 2024 do 23.59?V razpisu namreč piše, da se bodo kot pravočasne upoštevale prijave, poslane s priporočeno poštno pošiljko, ki bodo označene s poštnim žigom in bodo posredovane s priporočeno poštno pošiljko v roku 30 dni od objave tega poziva v Uradnem listu Republike Slovenije. Če je bila objava 4. 10., potem se 30 dni izteče 3. 11.. Se zaradi nedelje rok prestavi na naslednji dan in ne rabimo oddajati pred prazniki? | Rok za oddajo vloge je 4. 11. 2024 do 23:59 (priporočena poštna pošiljka), ker je 3.11.2024 nedelja, torej nedelavni dan. |